Document ID: /roh_data/filtered/fineweb-2-filterrobots_roh.jsonl.gz/7650

cuntegn
Naziunal/Internaziunal
1. cursa - 1. medaglia d'aur per la Svizra
Per l'entschatta dals campiunadis mundials da mountainbike a Cairns en l'Australia ha l'equipa Svizra gist gudagnà la medaglia dada aur. En il cumbat da Team èn Nino Schurter, Jolanda Neff, Filippo Colombo, Joel Roth e Sina Frei stads ils svelts. Argient e bronz èn ids al Danemarc ed a la Frantscha.
Passa ina minuta era il retard da la Svizra sin ils Canadais avant che Nino Schurter è partì sco ultim ciclist sin la tschintgavla ed ultima runda. Il Grischun ha fatg bun secunda per secunda. La finala ha el midà il retard en in avantatg da 24 secundas sin il Danemarc e la Frantscha.
RR novitads 10:00